my en en en my my en en en en en my my en en en my my my my my my my my my my my my my my en my my fa en en en my en my en it en en en en en en it en en en en en
တိသရဏဝိဟာရ  ဘုန်းတော်ကြီးကျော င်း (Perth) – စတင်ဖြစ်ပေါ်လာပုံ
အဂ္ဂမဟာပဏ္ဍိတ မြောင်းမြဆရာတော်ဘုရားကြီး ဘဒ္ဒန္တ ဉာနိကသည် အင်္ဂလန်နိုင်ငံ၊လန်ဒန်မြို့၊ တိသရဏဝိဟာရ၌ သီတင်းသုံး သာသနာပြုနေစဉ်အတွင်း ဩစတေးလျနိုင်ငံ၊ ပါသ်မြို့ရှိ ဗုဒ္ဓဘာသာ ဝင်များ၏  ပင့်ဖိတ်ချက်ဖြင့် ၁၉၉၃-ခုနှစ်၊ ဇန္နဝါရီလ-၈-ရက် ကြွရောက် သာသနာပြုခဲ့ပါသည်။
ထိုနှစ် ဇန္နဝါရီလ-၁၀-ရက်နေ့တွင် ငှားထားသောအိမ်(No.4 Nicholls Cresent, Bullcreek Perth WA) စုပေါင်းဆွမ်းကပ်လှူ၍ ယာယီကျောင်းအဖြစ်လှူဒါန်းပြီး ကျောင်းအမည်ကိုလည်း  တိသရဏဝိဟာရ-ဟု အမည်ကမ္ဗည်းတင်ခဲ့ပါသည်။
ဆရာတော်ဘုရားသည် အင်္ဂလန်နိုင်ငံ၊ လန်ဒန်မြို့၊ တိသရဏဝိဟာရ ၌ သာသနာပြုလုပ်ငန်းများ မပြီးပြတ်သေး၍ ၁၉၉၃-ခုနှစ်၊ မေလ(၁)ရက်နေ့အထိ (၃) လကျော်မျှ သီတင်းသုံးနေထိုင်၍ ဓမ္မပဒသင်တန်း၊ အဘိဓမ္မာသင်တန်း၊ ပဌာန်းသင်တန်း၊ ဓမ္မစကြာသင်တန်းများကို အင်္ဂလိပ်-မြန်မာ နှစ်ဘာသာဖြင့် ပို့ချ ခြင်း၊ ရဟန်းခံ၊ ရှင်ပြုခြင်း၊ ရက်တိုတရားစခန်းများ ပြုလုပ်ပေးခဲ့ပါသည်။
၁၉၉၃-ခုနှစ်၊နို၀င်ဘာလ(၂၆)ရက်နေ့တွင်၊ သြစတေးလျနိုင်ငံ၊ ပါသ်မြို့သို့ ဒုတိယအကြိမ် ကြွလာ သောအခါ No,6 Westall Terrace, Leeming, 6147 ,Perth WA. အိမ်ကိုငှား၍  ၁၉၉၄-ခုနှစ်၊ဧပြီလ(၉) ရက်နေ့အထိ (၄)လကျော်မျှ သီတင်းသုံး၍ သာသနာပြုလုပ်ငန်းများ ဆောင်ရွက်ခဲ့သည်။
(၄)လကျော်မျှ သီတင်းသုံးနေထိုင်စဉ်အတွင်း ကျောင်းအဖြစ်သင့်လျှော်သော နေရာကို ရှာဖွေကြ ရာ အများသဘောကျနှစ်သက်ခဲ့သော 100, Luyer Avenue East Cannington 6107 ကို ဆရာတော်ကြီး၏ ကိုယ်ပိုင် နဝကမ္မငွေများကို စရံငွေအဖြစ် ပေးသွင်းပြီး ၁၉၉၄-ခုနှစ်၊ ဧပြီလ(၈)ရက်နေ့တွင် ဝယ်ယူခဲ့ပါ သည်။
ဆရာတော်ဘုရားကြီးသည် အင်္ဂလန် တိသရဏဝိဟာရနှင့် ဩစတေးလျ တိသရဏဝိဟာရ တို့တွင် လှည့်လည် သာသနာတော်ပြုတော်မူရင်း  ဆရာတော်ဘုရား မရှိသည့်အခိုက် ဆက်လက် သာသ နာပြုသွားနိုင်ရန်အတွက်  တပည့်ဖြစ်သူ အန္ဒိယနိုင်ငံတွင် ပညာသင်ကြားနေသော မြန်မာနိုင်ငံ၊ မြောင်းမြ မြို့၊ ပဇ္ဇောတာရုံပါဠိ တက္ကသိုလ် ကျောင်းတိုက်၊ တိုက်အုပ်ဆရာတော် ဘဒ္ဒန္တဝံသပါလ (သာသနဓဇ ဓမ္မာစရိယ၊ B.A M.A) ကိုခေါ်ယူ၍ ၁၉၉၅-ခုနှစ် မတ်လ(၂၆)တွင် တိသရဏဝိဟာရ၏ ကျောင်းထိုင် ဆရာတော်အဖြစ် ခန့်အပ်ခဲ့ပါသည်။
100, Luyer  Avenue  East  Cannington  နေရာသည် ကျောင်းအဖြစ် ရပ်တည် နေပါသော်လည်း နေရာထိုင်ခင်းကျဉ်း၍ လူနေရပ်ကွက်ဖြစ်သောကြောင့် သြစတေးလျနိုင်ငံ၏ တည်ဆဲ ဥပဒေအရ တရားဝင် ခွင့်ပြု ချက်ရရှိထားသော ဘုန်းတော်ကြီးကျောင်းမျိုးအဖြစ် မရပ်တည်ရှိနိုင်သေးပါ။
သို့ဖြစ်၍ တရားဝင် ဘုန်းတော်ကြီးကျောင်းမျိုးအဖြစ်  ရပ်တည်နိုင်ရန်၊  ထိုကျောင်း၌ ဗုဒ္ဓဘာ သာယဉ်ကျေးမှုသင်တန်း၊ မြန်မာ့ယဉ်ကျေးမှုသင်တန်း၊ မြန်မာစာပေသင်တန်း၊ လူငယ်များ စာရိတ္တ ပြုပြင်ရေး သင်တန်းများ ဖွင့်လှစ်နိုင်ရန်၊ မည့်သည့်ဘာသာဝင်မဆို သက်ကြီး ရွယ်အို ဘိုးဘွားများအား စိတ်ချမ်းသာစွာ နေထိုင်နိုင်သော ဘိုးဘွားဂေဟာ၊ စေတီတဆူ တည်ထားပူဇော်ရန်နှင့် အေးအေး ဆေးဆေး မည်သူမဆို ကမ္မဌာန်းတရားပွားများ အားထုတ်နိုင်ရန် ကျယ်ဝန်းသော မြေနေရာနှင့် ကမ္မဌာန်း ကျောင်းများ လိုအပ်နေ၍ ထိုရည်ရွယ်ချက်ကို အကောင် အထည်ဖော် ဆောင်နိုင်ရန် ဆပ်ကော်မတီ တစ်ခုကို ၂၀၀၁-ခုနှစ်၊မတ်လ(၁၈)ရက်နေ့တွင်  ဖွဲ့စည်းပြီး နေရာသစ်ရှာ ဖွေခဲ့ပါသည်။
ထိုသို့ရှာဖွေနေရင်း ၂၀၀၃-ခုနှစ်၊ နှစ်ကုန်ပိုင်းနှင့်၂၀၀၄-ခုနှစ်ဦးပိုင်းတွင် ယခုလက်ရှိကျောင်း နေရာ (21, Ashby Close Forrestfield 6058)ကို ရှာဖွေတွေ့ခဲ့ပါသည်၊ ယခုနေရာသည် နေရာထိုင်ခင်း ကျယ်ဝန်းခြင်း၊ သစ်ရိပ်ဝါးရိပ်တို့ဖြင့် အေးချမ်းခြင်း၊ အခြားလူနေ အိမ်များနှင့် မရောနှောဘဲ သီးသန့်ရှိ နေခြင်း၊ အေးချမ်းတိတ်ဆိတ်ငြိမ်သက်မှုရှိ၍ ဗုဒ္ဓဘာသာဘုန်းတော် ကြီးကျောင်းအဖြစ် သင့်လျှော် လျောက်ပတ်ခြင်း-စသော အချက်အလက်များကြောင့် ကျောင်းထိုင်ဆရာတော်နှင့် စေတနာရှင် ဒါယကာ၊ ဒါယိကာမ အများစုတို့၏ သဘောကျနှစ်သက်မှုကြောင့် ဝယ်ယူဖို့ ဆုံးဖြတ်ခဲ့ကြပါသည်။
၂၀၀၄-ခုနှစ်၊ဖေဖော်ဝါရီလ(၁၁)နေ့တွင် ဝယ်ယူခြင်းကိစ္စပြီးစီးခဲ့၍ ထို့နေ့မှာပင် အိမ်သော့ ရရှိခဲ့ ပါသည်။  ၂၀၀၄-ခုနှစ်၊ဖေဖော်ဝါရီလ(၂၂)ရက်နေ့တွင် ကျောင်းသစ်ဖွင့်ပြုလုပ်ခဲ့ပါသည်။
သို့ပါသော်လည်း ယခုအခါ ကျောင်းအဖြစ် ဝယ်ယူထားသော (21,Ashby Close Berkshire, Forrestfield 6058)ကျောင်း တည်ရှိရာ ရပ်ကွက်ကို Industrial Zone သို့ ပြောင်းလိုက်ပြီး၊ လမ်းသစ်ဖောက်လုပ် ရာတွင် မလွတ်သောကြောင့် ထိုအိမ်ကို ရောင်းချပြီး နေရာသစ်  ဝယ်ယူမည်ဖြစ်ပါသည်။
ထို့ကြောင့် မြေနေရာဝယ်ယူနိုင်ရေးအတွက် မည်သူမဆို ကိုယ်အား၊ ဉာဏ်အား၊ ငွေအားဖြင့် ပံ့ပိုး ကူညီကြပါရန် လေးစားစွာ မေတ္တာရပ်ခံအပ်ပါသည်။
Upcoming Events
7:00 pm – 9:00 pm, 17 December 2016 – တရားရွတ်ဆိုပူဇော် ၍တရားထိုင်ပွဲ
7:00 pm – 9:00 pm, 24 December 2016 – တရားရွတ်ဆိုပူဇော် ၍တရားထိုင်ပွဲ
Tisarana Perth WA Australia
Tisarana Perth WA Australia added an event. ... See MoreSee Less
ရံပုံေငြရွာေစ်းေရာင္းပြဲ
December 18, 2016, 10:00am - December 17, 2016, 11:30pm
= တိသရဏ၀ိဟာရ၏ ဘက္စုံဖြံ႔ျဖိဳးတုိးတက္ေရးႏွင့္ တည္တန္႕ခိုင္ျမဲႏုိင္ေရး အ...
View on Facebook
Tisarana Perth WA Australia
https://www.youtube.com/watch?v=gqdmUz5P5mc ... See MoreSee Less
Buddhist Council of Western Australia -- Kathina Celebrations 2016
Kathina is an event of celebrating the Buddhist monks and nuns completing their rain retreat for the year. A rain retreat is when monks or nuns focus on thei...
View on Facebook
View on Facebook
Copyright 2015
Tisarana Buddhist Monastery 21 Ashby Close Forrestfield 6058 WA
ZeroGravity by GalussoThemes.com